Basiliscus

Basiliscus basiliscus
 Basiliscus galeritus
 Basiliscus plumifrons
 Basiliscus vittatus

Se også: Basilisk, et fabeldyr, og Flavius Basiliscus, østromersk keiser

Basiliscus er en slekt øgler som inkluderer vanlig basilisk og hjelmbasilisk.

 Bygning og utseende 
De ekte basiliskene er relativt lange og slanke øgler som blir 70 til 75 cm som voksne, med en kroppsvekt på rundt 80 gram. Basilisker vokser raskt som unge og mer ujevnt som voksne. Halen bærer et karakteristisk seil, særlig hos hannene, og de forskjellige artene har gjerne mer eller mindre velutviklede seil, både på ryggen og hodet. Tilsvarende seil er kjent fra nå utdødde krypdyr som Dimetrodon og Spinosaurus.

Basiliskene er brune til grønne av farge, med mer blålige tegninger langs ryggen og distinkt gul iris. Huden felles flekkvis.

 «Jesusøglen» 
De ekte basiliskene er raske dyr. Når de skal løpe fort, reiser de seg på bakbeina og løper, med forbeina inntil kroppen. De oppnår en hastighet på 1,5 meter i sekundet, fort nok til at de er i stand til å få fraspark mot vannflaten, og kan derved «løpe på vannet» over kortere avstander, ca. 4 – 5 meter. Ut over dette vil de synke ned i vannet og svømme videre (de er også utmerkede svømmere). Hudfliker mellom tærne på bakbeina skaper luftbobler de kan trå på når de løper på vannet. Denne egenskapen har gitt dem navnet «jesusøgle».

 Levested 
De ekte basiliskene finnes over mesteparten av Latin-Amerika der det finnes elver og bekker, fra Mexico til Ecuador. Slekten er svært tilpasningsdyktig og rømte dyr har etablert ville bestander blant annet i Florida, hvor de graver seg ned i løvhauger for å holde varmen om vinteren.

 Klassifisering 

Slekten Basiliscus
 Vanlig basilisk, Basiliscus basiliscus
 Rødhodet basilisk, Basiliscus galeritus
 Grønn basilisk, Basiliscus plumifrons
 Stripebasilisk, Basiliscus vittatus

 Eksterne lenker 

 Jesus Lizard Robot Forsøk på å bygge en robot som kan løpe på vannet som en basilisk (engelsk)
 Hvordan basilisker løper på vannet (engelsk)
 Video av basilisk som løper over en bekk
 Tetrapod Zoology: Tell me something new about basilisks, puh-lease

Kategori:Iguaner
Kategori:Krypdyr formelt beskrevet i 1768
Kategori:Dyr formelt beskrevet av Josephus Nicolaus Laurenti